Document ID: 31993R0965

ΚΑΝΟΝΙΣΜΟΣ (ΕΟΚ) αριθ. 965/93 ΤΗΣ ΕΠΙΤΡΟΠΗΣ της 23ης Απριλίου 1993 σχετικά με την τροποποίηση του κανονισμού (ΕΟΚ) αριθ. 2561/90 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2503/88 του Συμβουλίου σχετικά με τις τελωνειακές αποθήκες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2503/88 του Συμβουλίου της 25ης Ιουλίου 1988 σχετικά με τις τελωνειακές αποθήκες (1), και ιδίως το άρθρο 28,
Εκτιμώντας:
ότι ο κανονισμός (ΕΟΚ) αριθ. 2561/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3001/92 της Επιτροπής (3), καθορίζει ορισμένες διατάξεις εφαρμογής του κανονισμού (ΕΟΚ) αριθ. 2503/88 7 ότι το άρθρο 36 παράγραφος 1 του κανονισμού (ΕΟΚ) αριθ. 2561/90 προβλέπει ότι κοινοτικά και μη κοινοτικά εμπορεύματα μπορούν να αποθηκεύονται μαζί στην ίδια αποθηκευτική εγκατάσταση 7 ότι η δυνατότητα αυτή αποκλείεται ωστόσο για τα γεωργικά προϊόντα για τα οποία ζητείται προκαταβολική πληρωμή της επιστροφής κατά την εξαγωγή, λόγω της υπαγωγής τους στο καθεστώς τελωνειακής αποταμίευσης 7 ότι, για να είναι δυνατή η αποτελεσματική χρήση των αποθηκευτικών εγκαταστάσεων, και εφόσον δεν θίγεται η κανονικότητα των εργασιών, κρίνεται σκόπιμο να τεθεί τέρμα στην εξαίρεση αυτή 7 ότι, παρ' όλα αυτά, για να αποφευχθούν καταχρήσεις, πρέπει να υπάρχει εγγύηση ότι κάθε εμπόρευμα με προχρηματοδότηση που αποθηκεύεται κατ' αυτόν τον τρόπο θα μπορεί να αναγνωρίζεται ανά πάσα στιγμή 7 ότι, κατά συνέπεια, για τα συγκεκριμένα εμπορεύματα, πρέπει να εξακολουθήσει να αποκλείεται η εφαρμογή της παραγράφου 2 του προαναφερθέντος άρθρου 36 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Αποθηκών και Ελευθέρων Ζωνών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2561/90 τροποποιείται ως εξής:
1. Το άρθρο 36 παράγραφος 1 αντικαθίσταται από το ακόλουθο κείμενο:
«1. Εφόσον δεν θίγεται η κανονικότητα των εργασιών, το τελωνείο ελέγχου επιτρέπει να αποθηκεύονται κοινοτικά και μη κοινοτικά εμπορεύματα μαζί, στην ίδια αποθηκευτική εγκατάσταση.»
2. Στο άρθρο 56, η μοναδική παράγραφος γίνεται παράγραφος 1 και διαγράφονται οι όροι «του άρθρου 36».
3. Στο άρθρο 56 προστίθεται η ακόλουθη παράγραφος 2:
«2. Με την επιφύλαξη των ειδικών διατάξεων που θεσπίστηκαν στο πλαίσιο της γεωργικής ρύθμισης, τα εμπορεύματα με προχρηματοδότηση μπορούν να αποθηκευτούν στις ίδιες αποθηκευτικές εγκαταστάσεις με άλλα κοινοτικά ή μη κοινοτικά εμπορεύματα κατ' εφαρμογή του άρθρου 36 παράγραφος 1, μόνον αν μπορεί να εξασφαλιστεί οποιαδήποτε στιγμή ο προσδιορισμός της ταυτότητας και του τελωνειακού καθεστώτος κάθε εμπορεύματος.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1993.

Labels: 3